《水调歌头 禁城春闱元夕》
明代·刘炳

凤苑东风早，柳眼已催春。御沟冰泮，微绿宿雨浥芳尘。

燕子归来时候，寒勒小桃未放，初试薄罗新。九市闹弦管，万户庆灯辰。

对鳌山，驰宝马，竞朱轮。绮罗丛中，香蔼争道漏声频。

台榭花阴如昼，巷陌月华如海，心事翠眉颦。举酒强歌笑，独忆去年人。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。